ນິ​ຕິ​ກຳ​ປົກ​ປ້ອງສິດ ໃນການປ່ອນ​ບັດເລືອກ​ຕັ້ງ ຍັງ​ຄ້າງ​ໃນ​​ລັດ​ຖະ​ສະ​ພາ ສ​ຫລ ​ຢູ່ທ່າມ​ກາງ​ການ​ສູ້ຢັນກັນ ໃນ​ປີ 2021
ບັນດາ​ຜູ້​ສະໜັບສະໜຸນ​ການ​ລົງ​ຄະ​ແນນ​ສຽງ​ກ່າວ​ວ່າ ​ຍິ່ງ​ມີ​ຫລາຍ​​ລັດ​ເພີ້ມ​ຂຶ້ນ ອີກ​ທີ່ກຳລັງ​ກະກຽມ​ກົດໝາຍ​ທີ່​ເຂັ້ມ​ງວດ​ກວ່າ​ເກົ່າ​ໃນ​ການຕອບ​ໂຕ້ຕໍ່​ການ​ເລືອກ​ຕັ້ງ​ປີ 2020.
ຜົນຂອງການເລືອກຕັ້ງປີ 2020 ບໍ່ພຽງແຕ່ເປັນການນຳໄປສູ່ການ ປົກຄອງໃນຍຸກໃໝ່ຂອງວໍຊິງຕັນເທົ່ານັ້ນ, ມັນຍັງໄດ້ສຸມໃສ່ຄວາມສົນໃຈຄືນ ອີກຕໍ່ວິທີທີ່ຊາວອາເມຣິກັນປ່ອນບັດລົງຄະແນນສຽງ ນັບຕັ້ງແຕ່ການກີດກັ້ນຜູ້ປ່ອນບັດລົງຄະແນນສຽງໄປຈົນເຖິງການສໍ້ໂກງຂອງຜູ້ປ່ອນບັດ, ປີ 2021 ເປັນປີທີ່ຂະບວນການດ້ານປະຊາທິປະໄຕຖືກນຳມາສົນທະນາຖົກຖຽງກັນຢູ່ ນັກຂ່າວປະຈຳລັດຖະສະພາຂອງວີໂອເອ, Katherine Gypson ມີລາຍ ລະອຽດເພີ້ມເຕີມກ່ຽວກັບການປ່ຽນແປງທາງດ້ານການເມືອງຂອງສະ ຫະລັດໃນປີນີ້ ຊຶ່ງບົວສະຫວັນ ຈະນຳມາສະເໜີທ່ານໃນອັນດັບຕໍ່ໄປ ການຕໍ່ສູ້ຢ່າງຂົມຂື່ນກ່ຽວກັບການປະຕິຮູບການເລືອກຕັ້ງໄດ້ມາຮອດປະຕູຫນ້າ ອາຄານຫ້ອງການລັດຖະສະພາໃນປີນີ້ ສະມາຊິກພັກເດໂມແຄຣັດໃນລັດ ທັກຊັສຫຼາຍກວ່າຫ້າສິບຄົນໄດ້ໄປເຕົ້າໂຮມກັນ ພາຍຫຼັງໄດ້ຫຼົບໜີອອກຈາກລັດ ຂອງເຂົາເຈົ້າເພື່ອປ້ອງກັນບໍ່ໃຫ້ມີການຮັບຜ່ານຮ່າງກົດໝາຍຂອງພັກຣີພັບ ບລີກັນ, ທີ່ພວກເພິ່ນເວົ້າວ່າ ມີການຈຳກັດການລົງຄະແນນສຽງຢ່າງໜັກ ສຳລັບກຸ່ມຊົນກຸ່ມນ້ອຍຫຼັງຈາກການເລືອກຕັ້ງປີ 2020 ຜ່ານໄປແລ້ວ ນັບຕັ້ງແຕ່ອະດີດປະທານາທິບໍດີສະຫະລັດ, ທ່ານດໍໂນລ ທຣຳ ໄດ້ຢືນຢັດ ໂດຍບໍ່ມີຫຼັກຖານວ່າ ການເລືອກຕັ້ງມີການສໍ້ໂກງຄະແນນຈາກທ່ານນັ້ນ, 19 ລັດໄດ້ຮັບຜ່ານກົດຫມາຍ 33 ສະບັບ ທີ່ມີຂໍ້ຈໍາກັດໃຫມ່ກ່ຽວກັບການປ່ອນບັດ ລົງຄະແນນສຽງ ໃນເດືອນກໍລະກົດຜ່ານມາ, ສານສູງສຸດຂອງສະຫະລັດໄດ້ອອກຄຳຕັດສິນທີ່ສຳຄັນໂດຍໃຫ້ລັດຕ່າງໆ ມີອຳນາດກວ້າງຂຶ້ນໃນການວາງຂໍ້ຈຳກັດຕໍ່ການຈັດການ ແລະການນັບບັດເລືອກຕັ້ງ ບັນດາຜູ້ສະໜັບສະໜຸນການລົງຄະແນນສຽງກ່າວວ່າ ຍິ່ງມີຫລາຍລັດເພີ້ມຂຶ້ນ ອີກທີ່ກຳລັງກະກຽມກົດໝາຍທີ່ເຂັ້ມງວດກວ່າເກົ່າໃນການຕອບໂຕ້ຕໍ່ການເລືອກຕັ້ງປີ 2020 ທ່ານນາງ ຣີເບກາ ຄາຣຸເຕີສ໌ (Rebekah Caruthers), ຈາກສູນກາງ ການເລືອກຕັ້ງຍຸຕິທໍາກ່າວຜ່ານທາງ Zoom ວ່າ: ສະມາຊິກສະພາສູງຈາກພັກໂມແຄຣັດໄດ້ປະສົບຄວາມຫຍຸ້ງຍາກໃນການເຮັດໃຫ້ຮ່າງກົດໝາຍທີ່ຈະຕ້ານຄືນຕໍ່ຂໍ້ຈຳກັດເຫຼົ່ານັ້ນຖືກຮັບຮອງເອົາ ເຖິງແມ່ນວ່າ ລັດຖະບານຂອງທ່ານ ໄບເດັນ ໄດ້ປະຕິຍານວ່າຈະສືບຕໍ່ສູ້ໄປອີກກໍຕາມ ຮອງປະທານາທິບໍດີ ຄາມາລາ ແຮຣີສ (Kamala Harris) ກ່າວວ່າ: ແຕ່ໂດຍທີ່ເປັນພັກສຽງສ່ວນຫລາຍທີ່ມີສຽງລື່ນພັກຣີພັບບລິກັນພຽງແຕ່ໜ້ອຍດຽວເທົ່ານັ້ນ, ພັກເດໂມແຄຣັດບໍ່ມີໂອກາດທີ່ໄດ້ຮັບ 10 ສຽງທີ່ຈຳເປັນຈາກພວກສັງກັດພັກຣີພັບບລິກັນໃນສະພາສູງເພື່ອຈະຮັບຜ່ານນິຕິກຳນັ້ນ ພັກຣີພັບ ບລີກັນຢາກໃຫ້ລັດຕ່າງໆ ສະໜັບສະໜູນການກວດໃບຢັ້ງຢືນປະຈຳຕົວຂອງຜູ້ ລົງຄະແນນສຽງ ແລະມາດຕະການຮັກສາຄວາມປອດໄພຂອງບັດເລືອກຕັ້ງ ທີ່ເຂັ້ມງວດກວ່າເກົ່າ ທ່ານມາກ ເບິນໂນວິກ (Mark Brnovic), ຫົວໜ້າພະແນກຍຸຕິທຳຂອງລັດ ອາຣີໂຊນາກ່າວວ່າ: ນັກວິເຄາະທີ່ມີຫົວອະນຸລັກນິຍົມໄດ້ໃຫ້ເຫດຜົນໂຕ້ແຍ້ງວ່າ ການເລືອກຕັ້ງບໍ່ຄວນຖືກຄວບຄຸມຈາກວໍຊິງຕັນ ທ່ານ ຮານສ໌ ວອນ ສແປນນັອຟສກີ (Hans von Spankovsky) ຈາກ ມູນນິທິດ້ານມູນເຊື້ອມໍລະດົກກ່າວຜ່ານ SKYPE ວ່າ: ພວກສັງກັດພັກເດໂມແຄຣັດ ກັບໂຕ້ແຍ້ງຄືນວ່າ ການປະຕິຮູບເລື້ອງສິດໃນການປ່ອນບັດລົງຄະແນນສຽງທີ່ເຂົາເຈົ້າສະແຫວງຫາການສະໜັບສະໜູນຢູ່ ເຮັດໃຫ້ລະບົບການເລືອກຕັ້ງຂອງອາເມຣິກາທັນສະໄໝຂຶ້ນ ແລະອະນຸຍາດໃຫ້ ລັດຖະບານກາງປົກປ້ອງສິດໃນການປ່ອນບັດລົງຄະແນນສຽງຂອງຊົນກຸ່ມນ້ອຍ ໄດ້ ສະມາຊິກສະພາສູງ ທ່ານ ແຈັຟ ເມີຄລີ (Jeff Merkley) ຈາກພັກເດໂມແຄຣັດ ກ່າວວ່າ: ບັນດາຜູ້ນຳດ້ານສິດທິພົນລະເຮືອນໄດ້ນຳພາການເດີນຂະບວນຫຼາຍພັນຄົນໃນ ນະຄອນຫຼວງຂອງປະເທດ ໃນເດືອນສິງຫາຜ່ານມາ ເພື່ອຮຽກຮ້ອງມີໃຫ້ການ ປະຕິຮູບເຫຼົ່ານັ້ນ - ແລະໃນເດືອນພະຈິກ, ພວກສັງກັດພັກເດໂມແຄຣັດໄດ້ ພະຍາຍາມ ແລະກໍບໍ່ສຳເລັດອີກຄັ້ງນຶ່ງ ໃນການໄດ້ຮັບຄະແນນສຽງຢ່າງພຽງພໍ ແຕ່ເມື່ອການເລືອກຕັ້ງກາງສະໄໝປີ 2022 ກຳລັງຫຍັບໃກ້ເຂົ້າມາຢູ່ນີ້, ມັນກໍປາກົດວ່າ ການຊຸກຍູ້ໃຫ້ມີການປະຕິຮູບເຫຼົ່ານັ້ນແມ່ນໄດ້ຕາຍໄປແລ້ວ Mark Brnovic, Arizona Attorney General: Senator Jeff Merkley, Democrat: